स्वीकृत प्राप्त मूल्य
स्वीकृत प्राप्त मूल्य (willingness to accept) किसी माल या सेवा के उत्पादक के लिए वह न्यूनतम कीमत (मूल्य) होती है जिसपर या जिस से ऊपर वह उस माल या सेवा को बेचने के लिए तैयार होता है। किसी भी चीज़ के अलग-अलग उत्पादक के लिए यह स्वीकृत प्राप्त मूल्य एक-दूसरे से भिन्न हो सकता है। किसी माल या सेवा की बाज़ार में आपूर्ति (supply) समझने के लिए भिन्न उत्पादकों के समूहों में स्वीकृत प्राप्त मूल्यों को समझना आवश्यक होता है।